_:n547b98bece274d84b3dbbf33135f2041xb0
<http://schema.org/articleBody>
"Главният държавен здравен инспектор доц. Ангел Кунчев е предложил на Министерството на здравеопазването да приеме един от два пакета противоепидемични мерки заради нарастващия брой заразени с Covid-19.\r\n\r\nНовите правила биха обвързали определени дейности и посещение на обекти с наличие на „зелен сертификат“. Предложени са и повече ограничения в училищата.\r\n\r\nДостъпът до редица дейности и обекти с обществено предназначение да се осъществява чрез представяне на сертификат за ваксиниране, за преболедуване, или за изследване с бърз антигенен тест или с PCR, каквато е практиката в редица държави на ЕС, предлага Кунчев. Той иска това изискване да се отнася до допускането в образователни, обучителни, обществени, социални, културни, развлекателни, спортни обекти и дейности.\r\n\r\n„Алтернативно, ако не се възприеме въвеждането на „зелен сертификат“, да се определят допълнителни ограничения в капацитета и прекратяване на определени дейности, подробно посочени в доклада на главния държавен здравен инспектор“, пише в съобщението, публикувано от МЗ.\r\n\r\nОтделно от общите мерки, в доклада се предлагат конкретни ограничения в сферата на образованието:\r\n\r\n- Задължително носене на защитна маска за лице за целия педагогически и непедагогически персонал и децата от пети и следващи класове по време на престоя им в учебните заведения;\r\n\r\n- Ограничаване на смесването на деца от различни паралелки, чрез преустановяване на колективни извънкласни дейности. Спортните дейности да се провеждат само на открито;\r\n\r\n- При достигане на 14-дневна заболяемост над 500 на 100 000 население на общинско ниво да се въвежда обучение в електронна среда по график и недопускане на повече от 50% от паралелките в присъствено обучение. При достигане на 14-дневна заболямеост над 750 на 100 000 население на общинско ниво - преустановяване на присъственото обучение;\r\n\r\n- При отсъствие на над 20% от учениците от училище и/или поставени под карантина над 30% от паралелките в дадено училище в община - преминаване на обучение в електронна среда по график, с присъствено обучение на паралелки с най-малък брой отсъстващи и не повече от 60% от паралелките.\r\n\r\nМинистърът на здравеопазването Стойчо Кацаров ще свика извънредно заседание на разширен състав на експертния съвет по епидемиология в понеделник, 18 октомври, на което да бъдат обсъдени направените предложения.\r\n\r\nТой е разпоредил и закупуване на допълнителни 1 милион антигенни тестове за нуждите на здравния контрол, съобщават от МЗ.\r\n\r\nКацаров заяви, че достъпът до обекти със „зелен сертификат“ е само един от двата варианта в предложението на Кунчев – другият е ограничаване на капацитета им на национално ниво. Здравният министър поясни, че ако се приеме първият сценарий, то антигенните и PCR-тестовете, които се представят, трябва да са направени в някоя от сертифицираните лаборатории.\r\n\r\nПред медиите Кацаров обясни, че се е обсъждало с туристическия бранш дали в „зеления сертификат“ да влязат и тестовете за антитела. Експертите обаче са били категорични, че те не са 100-процентово доказателство за това, че човек в момента не е инфектиран с Covid-19.\r\n\r\nМинистърът добави, че е видял предложението на Българска болнична асоциация (ББА) неваксинираните пациенти с Covid-19, които се приемат в болници, да заплащат част от разходите по лечението си. Той каза, че ще го обсъди с експертите в МЗ.\r\n\r\nПрез последните дни новите случаи на Covid-19 в България са над 3000, броят на положителните проби остава висок, както и смъртните случаи. В болници се лекуват 5867 пациенти с коронавирусна инфекция, а от тях 493 са в интензивни отделения. \r\n\r\nМеждувременно ваксинационната кампания върви с все така бавни темпове и само 8064 поставени дози за последното денонощие.\r\n\r\n\r\n България под диктатурата на антиваксърите \r\n\r\n Болници искат пациентите без ваксинация да доплащат за лечение на Covid-19 \r\n\r\n\r\n"
<https://boulevardbulgaria.bg/articles/angel-kunchev-predlaga-novi-merki-v-uchilishtata-i-dostap-do-obekti-sas-zelen-sertifikat>